Elf sterf in gru-ongeluk op N3 | Maroela Media
Die foto is deur @EdwardMakwana op Twitter gelaai.
Elf mense is Vrydag dood en nog elf beseer na 'n gru-ongeluk tussen 'n taxi en 'n motor op die N3 naby Harrismith in die Vrystaat.
'n Woordvoerder van Netcare911, Jeffrey Wicks, sê die taxi en die motor het reg van voor gebots. Vyf passasiers in die motor en ses passasiers in die taxi is op die toneel dood verklaar. Wicks sê nog elf mense is beseer, waarvan drie kritiek. Hulle is op die toneel behandel voor hulle na nabygeleë hospitale geneem is. Die oorsaak van die ongeluk word ondersoek.